ઝાલોદ તાલુકાના જાફરાપુરા ગામની ૪૦ વર્ષીય સબુબેન સુકેશભાઈ સેવલાભાઈ વસૈયા પોતાની ૧૩ વર્ષીય દીકરી પીંકલને સાથે લઈ મહેલીયા સીમલિયા ગામે પોતાના પિયરમાં આવી હતી અને આજે જાફરાપુરા ગામની સબુબેન તથા તેની પુત્રી પીંકલ, તથા મહેલિયા સીમલિયા ગામના ૧૭ વર્ષીય પાયલ ભુરાભાઈ બારિયા, ૧પ વર્ષીય પીંકલબેન ભુરાભાઈ બારિયા તથા ૧પ વર્ષીય અર્જુન સમુડાભાઈ બારિયા એમ ચાર મહિલા સહિત પાંચે જણાએ સારમારિયા ગામના તળાવમાં માછલી પકડવા જવાનું નક્કી કરી આ પાંચે જણા બપોરના સમયે સારમારિયા ગામના તળાવે માછલી પકડવા ગયા હતા અને તે તમામ માછલી મારવા માટે ઉતર્યા હતા અને પાંચે જણાએ માછલી પકડવા એક મોટી જાળ નાખી હતી.